laion/Wikipedia-Exotic huggingface dataset:
שוער (פירושונים)

האם התכוונתם ל... שוער – שחקן במשחקי כדור המגן על השער שומר סף ש"ג - שוטר גדודי, שומר סף צבאי קונסיירז' – דייר הקומה הראשונה שמתפרנס מעבודה כוועד בית ושרת הבניין בו הוא גר שוער הקיבה (אנ') (או "השוער") - פתחה התחתון של הקיבה (ראו גם היצרות מולדת של השוער) אברהם שוער – סופר יידיש ועברית, מורה, מרצה וסופר ילדים. חם (קרוב משפחה) – ביידיש שְׁוֶער.
קונסיירז'

קוֹנְסְיֶירְז' (בצרפתית: Concierge; לעיתים מכונה שוער) הוא דייר הקומה הראשונה בבית מגורים משותף שמתפרנס מעבודה כוועד בית (רכז מנהלות התחזוקה הבירוקרטיות) ושרת (רכז עבודות התחזוקה הפיזיות) של הבניין בו הוא גר. הקונסיירז'ים נפוצים בבנייני דירות פשוטים בארצות אירופאיות דוברות צרפתית ובארצות בעלות השפעה צרפתית. לקראת סוף המאה העשרים חלה ירידה בתפוצת המקצוע בצרפת, אך הוא עדיין נפוץ מאוד בכל חלקי שווייץ. ישנה סברה שעל פיה מקצוע הקונסיירז' הומצא והונהג באופן המוני על ידי נפוליון בונפרטה במטרה שבכל בניין יהיה אדם שמכיר היטב את הדיירים ויוכל למסור עליהם מידע למשטרה אם יקרא לחקירה. סוג שונה של קונסיירז' הוא שוער בית המלון, שלהבדיל משמו הוא דמות מפתח בתפקוד בית המלון. הקונסיירז' מסייע לאורחי המלון בתיאום מסעדות, הכוונה, הזמנת מוניות ואמצעי תחבורה נוספים ובמתן מכתבים/חבילות שהוזמנו על ידי האורחים. המילה הצרפתית הנוכחית למקצוע השוער, "Concierge", היא שיבוש של המילים "Compte cierges" (מילולית: 'רושם הנרות') או "Comte Des Cierges" (מילולית: 'שומר הנרות'), שהיו אנשי שירות בטירות האצילים שהמתינו ליד השער ויצאו לקראת המגיעים עם נר בידם להאיר את דרכם. ב"הדבר" לאלבר קאמי, השוערים היו ראשוני האנשים שנדבקו במחלה כי הם ניקו ופינו את גוויות העכברים מחדרי המדרגות. ב"יומו של התן" המתנקש מצליח להגיע אל החלון ממנו הוא תכנן לירות בנשיא לאחר שהשיג את מפתחות הדירה הריקה מהשוער אותו הוא רצח. "השכנה ממול" (בצרפתית: Le Bison) - סרט קומדיה על אישה העובדת כקונסיירז' בבניין בה היא גרה. "דליקטסין" - סרט קומדיה שחורה וגרוטסקית על דיירי בניין הזוי ועל יחסיהם עם קונסיירז' הבניין, שהוא גם הקצב המקומי. "Concierge Found Dead" הוא הפסבדונים של המוזיקאי הישראלי תומר לביא. בסרט "אהבה או כסף" ("For Love or Money" סרט מ-1993 בכיכובו של מייקל ג'יי פוקס)(אנ') דאגלס, גיבור הסרט, הוא הקונסיירז' של מלון ברדבורי. בסרט הדרמה הקומית "מלון גרנד בודפשט" רייף פיינס הוא גוסטב ה., קונסיירז' המלון ששמו יצא למרחוק, הן בשל שליטתו ביד רמה בכל הפרטים בניהולו ותפעולו של המלון, והן בשל שירותי המין שהוא מעניק ביד רחבה לאורחותיו הזקנות והעשירות של המלון, שחלקן מגיעות להתארח בו במיוחד כדי לקבל את שירותיו. פקיד קבלה שומר סף France: But Who Will Be Concierge to the Concierges?, Time Magazine, 17 January 1964
וו צ'אנג אן

לא ידוע זהו שם סיני; שם המשפחה הוא וו. ווּ צֶ'אנג אֵן (כתב סיני: 吳承恩, סביבות 1500–1582) היה סופר ומשורר סיני מתקופת שושלת מינג. הוא נולד בג'יאנגסו ולמד באוניברסיטת נאנג'ינג העתיקה במשך עשר שנים. מתחילת המאה ה-20 מקובל לייחס לו את כתיבת הרומן הידוע "המסע למערב" (סינית: 西遊記 – שִׂי יוֹאוּ גִ'י), אחד מארבעת הרומנים הקלאסיים הסיניים, הספר הודפס במקור בעילום שם בשנות ה-90 של המאה ה-16, בתקופת שושלת מינג. למרות ששום הוכחה לזהותו של המחבר לא שרדה. הסיפור קרוי לעיתים קרובות גם סיפורו של קוף או קוף בעקבות השמות השונים שניתנו לאחד התרגומים הפופולריים של הסיפור, התרגום המקוצר לאנגלית של המתרגם האנגלי ממוצא יהודי ארתור ווילי. המסע למערב (קוף) הוצאת אסטרולוג, תרגום:ניצן וייסמן, 2004 מדיה וקבצים בנושא וו צ'אנג אן בוויקישיתוף על הספר מסע במערב, באתר תפוז וו צ'אנג אן, באתר אנציקלופדיה בריטניקה (באנגלית) כתבי וו צ'אנג אן בפרויקט גוטנברג (באנגלית) צ'נג-אן וו (1500 בערך-1582 בערך), דף שער בספרייה הלאומית וו צ'אנג אן, במסד הנתונים הקולנועיים IMDb (באנגלית) ערך זה הוא קצרמר בנושא משוררים. אתם מוזמנים לתרום לוויקיפדיה ולהרחיב אותו.
ועד בית

ועד בית הוא גוף הפועל בבית משותף כדי ליצור מנגנון של כללים שיהיו מוסכמים על רוב הדיירים ויפעלו במקרים שבהם נדרשת הכרעה של מחלוקות, או התנהלות כללית של בית דירות. ועד בית פועל כעמותה קהילתית. ועד בית יכול להיות מורכב מדיירי הבניין ומנציגות מתנדבת. במקרים שבהם דיירי הבניין לא מעוניינים לנהל את הוועד בעצמם, הם יכולים לשכור שירותים של חברה לניהול בתים שתעשה במקומם את הסידורים הדרושים. כמו כן, כדי שוועד הבית יענה על צורכי הדיירים, הם נדרשים לשלם תשלום סמלי עבור השירותים, לרוב בהמחאה שנתית. למשל, במרבית ממשקי הבית, הוועד הוא שאחראי על ניקיון חדר המדרגות, על גינון והדברה, ולרוב גם על תיקון ליקויים של הרכוש המשותף. בישראל, ועד בית מוגדר בחוק המקרקעין, התשכ"ט 1969 כ"נציגות הבית המשותף". לכל בית משותף תהיה נציגות לשם ניהול ענייני הבית המשותף; הנציגות תיכון ותפעל לפי הוראות התקנון. "הנציגות תשמש מורשה של כל בעלי הדירות בכל עניין הנוגע להחזקתו התקינה ולניהולו של הבית המשותף, והיא זכאית בעניינים אלה להתקשר בחוזים ולהיות צד בכל הליך משפטי ובכל משא ומתן אחר בשם כל בעלי הדירות." מכאן שוועד הבית הוא גוף משפטי נפרד ופעולתו מוגבלת רק לעניינים הנוגעים להחזקתו התקינה ולניהולו של הרכוש המשותף. מספר חברי ועד הבית – בהתאם לתקנון המצוי מספר חברי הוועד האפשרי הוא בין אחד לחמישה חברי ועד. בחירת ועד הבית – מתבצע במסגרת אספת דיירים שהיא המוסד היחיד בו יכול להיבחר ועד הבית. כדי לבחור נציגות מספיק להשיג רוב רגיל באספת הדיירים. בסמכות אספת הדיירים השנתית או אספת דיירים שלא מן המניין להחליף את וועד הבית או לשנות את הרכב חברי הוועד ובתנאי שהתכנסה באופן חוקי. משך הקדנציה של ועד הבית – הוועד שנבחר ישמש בתפקידו למשך שנה עד לבחירת ועד חדש באספת הדיירים בשנה הבאה. "תקופת כהונתה של הנציגות, כולל חבריה שנבחרו לפי סעיף קטן (ב), היא עד לבחירת הנציגות החדשה באספה הכללית הרגילה הבאה". ועד בית זמני – המפקח רשאי למנות לבית נציגות זמנית עד שתיכון הנציגות הראשונה לפי התקנון; הרכב הנציגות הזמנית יהיה בהתאם להמלצת הבעלים של מחצית הדירות; באין המלצה כזאת, ימנה המפקח נציגות זמנית לפי שיקול דעתו מבין בעלי הדירות שבבית, או – אם לא הייתה אפשרות מעשית לעשות כן – שלא מבין בעלי הדירות, ורשאי הוא לקבוע שכר שישלמו לה בעלי הדירות. דינה של נציגות שנתמנתה כאמור בסעיף קטן (א) יהא לכל דבר כדין נציגות שנכונה לפי הוראות התקנון. הרב אברהם יהושע העשיל דרברמדיקר, ועד הבית בהלכה, ירושלים תשע"ו, באתר אוצר החכמה שיר אנגל, ועד בית הוא עבודה של 24 שעות ביממה — ללא תגמול. או לפחות כך חשבו הדיירים האחרים בבניין, באתר TheMarker‏, 8 באפריל 2023 סעיף 65, חוק המקרקעין התשכ"ט 1969 תוספת, חוק המקרקעין התשכ"ט 1969 סעיף 15 (ב), התקנון המצוי סעיף 77ד, חוק המקרקעין התשכ"ט 1969 שכנים, באתר מאמרים בנושא ניהול הבית המשותף
פורטיקו

פורטיקו (באיטלקית: Portico, מלטינית: Porticus) הוא מבנה שער מקורה הנישא על ידי עמודים, המוליך אל דלת הכניסה או אל המבואה בבניין, ופעמים רבות הוא חורג מחזיתו של הבניין ונושא אופי של אכסדרה. הפורטיקו הופיע קודם לאדריכלות היוונית, אך זו, והאדריכלות הרומית לאחריה, עשו באלמנט אדריכלי זה שימוש נרחב, והורישו אותו למרבית סגנוני האדריכלות המערביים, ובמיוחד לאדריכלות הרנסאנס ולאדריכלות הנאו-קלאסית. סוגים ייחודיים של פורטיקו הם הפרונאוס במקדש היווני, הנרתקס בכנסיות נוצריות מוקדמות או המבנה האופייני של הקלויסטר במנזרים. ארקדה לוג'יה אדריכלות הפורטיקו של בולוניה Puerta cochera מדיה וקבצים בנושא פורטיקו בוויקישיתוף פורטיקו, באתר אנציקלופדיה בריטניקה (באנגלית) סטיו, דף שער בספרייה הלאומית ערך זה הוא קצרמר בנושא אדריכלות. אתם מוזמנים לתרום לוויקיפדיה ולהרחיב אותו.
רופקוקסיב

רופקוקסיב (Rofecoxib) היא תרופה מקבוצת נוגדי דלקת שאינם סטרואידים (NSAID). פותחה על ידי חברת מרק בשם המסחרי Vioxx. משמשת לטיפול בתסמיני דלקת מפרקים ניוונית וכמשכך כאבים. בניגוד לנוגדי דלקת לא סטרואידיים מהדור הישן (כמו אספירין), רופקוקסיב פועלת באופן יותר ספציפי, לכן יש לה פחות תופעות לוואי במערכת העיכול. התרופה אושרה לשימוש על ידי מנהל המזון והתרופות האמריקני בשנת 1999, אך הורדה מהמדפים על ידי חברת מרק עצמה בספטמבר 2004, בעקבות חשש מפני סיכון מוגבר להתקף לב במינונים גבוהים. מחזור המכירות השנתי של התרופה עמד על 2.5 מיליארד דולר בארצות הברית בלבד, מה שהופך אותה לאחת התרופות שהיו בשימוש נרחב ביותר שהורדו מהמדפים. פרשת ויוקס מדיה וקבצים בנושא רופקוקסיב בוויקישיתוף ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
אוניברסיטת טיבינגן

אוניברסיטת אברהרד קארל של טיבינגן (בגרמנית: Eberhard-Karls-Universität Tübingen, לעיתים נקראת "Eberhardina Carolina") היא אוניברסיטה ציבורית, השוכנת בעיר טיבינגן שבגרמניה. היא נוסדה בשנת 1477 והיא אחת האוניברסיטאות הוותיקות ביותר בגרמניה. האוניברסיטה ידועה בעולם בתחומים: רפואה, מדעי הטבע ומדעי הרוח, ומצטיינת באופן מיוחד בלימודים גרמניים. טיבינגן היא אחת מחמש "ערי האוניברסיטה" הקלאסיות בגרמניה; ארבע האחרות הן: מרבורג, גטינגן, פרייבורג והיידלברג. מבין בוגרי האוניברסיטה ניתן למצוא זוכי פרס נובל רבים, במיוחד בנושאי רפואה וכימיה. האוניברסיטה חברה ברשת אוניברסיטאות מטאריקי וחברה בגילדת אוניברסיטאות אירופאיות עתירות מחקר. בתקופת גרמניה הנאצית האוניברסיטה הייתה בין מובילי מדיניות "המדע הגרמני". גם אחרי סיום המלחמה חלק מהסגל שהיו חברי המפלגה הנאצית המשיכו לכהן בתפקידי ניהול במוסד (למשל ארתור וייזר). רק לאחר מספר שנים הם הוצאו מהסגל. ב-2008 רשומים היו באוניברסיטה 24,000 סטודנטים. 17 בתי החולים של טיבינגן מסופחים לבית הספר לרפואה של האוניברסיטה ובהם 1,500 מיטות חולים, מתאשפזים בהם 66,000 פציינטים מדי שנה ומבקרים בהם 200,000 חולים במרפאות חוץ. האוניברסיטה חברה ב-U15 (אוניברסיטאות בגרמניה). מיכאל סימון - ראש הטקס הראשון במדינת ישראל ומראשוני משרד החוץ הישראלי בין השנים 1948–1968. פרדיננד הראשון, מלך רומניה - מלך רומניה השני. מלך על המדינה במהלך מלחמת העולם הראשונה ולאחריה. אורל שטיין - ארכאולוג הורסט קלר - פוליטיקאי, נשיא גרמניה התשיעי וולפגנג קאפ - עיתונאי אברהרד יקל - היסטוריון גיאורג וילהלם פרידריך הגל - אחד מהפילוסופים המשפיעים ביותר במאה ה-19 חברי פקולטה ובוגרים שזכו בפרס נובל: ויליאם רמזי (1904, כימיה) אדוארד בוכנר (1907, כימיה) קרל פרדיננד בראון (1909, פיזיקה) פריץ פרגל (1923, כימיה) אדולף בוטנאנדט (1939, כימיה) הנס בתה (1967, פיזיקה) גאורג ויטיג (1979, כימיה) הארטמוט מישל (1988, כימיה) ברט זקמן (1991, רפואה) כריסטיאנה ניסליין-פולהרד (1995, רפואה) גינתר בלובל (1999, רפואה) פקולטות אוניברסיטת טיבינגן כוללות: מדעי הרוח - המחלקות כוללות תולדות האמנות, היסטוריה, שפות מודרניות, פילוסופיה, לימודי תקשורת. מדעים - מחלקות הפקולטה למדעים כוללות ביולוגיה, כימיה, מדעי המחשב, מתמטיקה, רוקחות, ביוכימיה, פיזיקה, פסיכולוגיה. כלכלה ומדעי החברה - בין המחלקות נכללות אנתרופולוגיה, מדעי החינוך, מדעי המדינה, סוציולוגיה, כלכלה, ניהול. תאולוגיה פרוטסטנטית תאולוגיה קתולית משפטים רפואה המרכז לתאולוגיה אסלאמית אתר האינטרנט הרשמי של אוניברסיטת טיבינגן (בגרמנית ובאנגלית) אוניברסיטת טיבינגן, ברשת החברתית פייסבוק אוניברסיטת טיבינגן, ברשת החברתית אקס (טוויטר) אוניברסיטת טיבינגן, סרטונים בערוץ היוטיוב אוניברסיטת טיבינגן, באתר אנציקלופדיה בריטניקה (באנגלית) עובדות על טיבינגן [1] The Faculties, אתר אוניברסיטת טיבינגן (באנגלית) ערך זה הוא קצרמר בנושא גרמניה ובנושא אוניברסיטאות ומכללות. אתם מוזמנים לתרום לוויקיפדיה ולהרחיב אותו.
ציפור גן עדן (פירושונים)

האם התכוונתם ל... עדניים – משפחת עופות, הידועה בכינוי "ציפור גן עדן" ציפור גן עדן (קבוצת כוכבים) – קבוצת כוכבים קטנה באזור הקוטב השמימי הדרומי ציפור גן עדן (פרח) – פרח הנקרא על שם הציפור בשל הדמיון הוויזואלי ביניהם
סטנפורד מור

סטנפורד מור (באנגלית: Stanford Moore;‏ 4 בספטמבר 1913 – 23 באוגוסט 1982) היה ביוכימאי אמריקאי, זוכה פרס נובל לכימיה לשנת 1972 (במשותף עם ויליאם סטיין ולצד כריסטיאן אנפינסן), "על תרומתם להבנה של הקשר בין המבנה הכימי לפעילות הקטליטית של מולקולת הריבונוקלאז". מור נולד בשיקגו שבאילינוי, וגדל בנשוויל שבטנסי, היכן שאביו היה חבר סגל באוניברסיטת ואנדרבילט המקומית. כנער למד בבית הספר האוניברסיטאי של נאשוויל. הוא נרשם בעצמו לוואנדרבילט, כשהוא מתלבט בין לימודי כימיה להנדסת אווירונאוטיקה. פרופסור לכימיה שעסק במבנים מולקולריים שכנע אותו להתמקד בתחום הכימיה והוא סיים תואר ראשון בכימיה בשנת 1935. משם עבר לאוניברסיטת ויסקונסין–מדיסון והשלים את לימודי הדוקטורט בכימיה אורגנית ב-1938. הוא החל לשתף פעולה עם ויליאם סטיין במחקר באוניברסיטת רוקפלר בניו יורק, ויחד פיתחו השניים שיטות בכרומטוגרפיה כמותית לניתוח חומצות אמינו. במקביל, בתקופת מלחמת העולם השנייה עבד מור במעבדות מחקר ממשלתיות בוושינגטון ובהוואי. ב-1972 זכה מור יחד עם סטיין בפרס נובל לכימיה על תרומתם להבנת הקשר בין המבנה הכימי לפעילות הקטליטית של מולקולת הריבונוקלאז. סטנפורד מור, באתר פרס נובל (באנגלית) סטנפורד מור, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ויליאם

האם התכוונתם ל... השם ויליאם (William) היה שמם של מספר שליטים אירופאים. מלכי אנגליה: המלכים הנורמנים: ויליאם הראשון ("הכובש") – מלך אנגליה בשנים 1066–1087 ויליאם השני – מלך אנגליה בשנים 1087–1100 בית סטיוארט: ויליאם השלישי – מלך אנגליה בשנים 1689–1702 מלכי הממלכה המאוחדת: בית הנובר: ויליאם הרביעי – מלך אנגליה בשנים 1830–1837 בית וינדזור: ויליאם, נסיך ויילס (לעתיד ויליאם החמישי) – יורש העצר, בנו של צ'ארלס השלישי וילהלם ויליאמסון אישים ששמם הפרטי הוא ויליאם
רודולפו בודיפו

רודולפו בודיפו דיאז (בספרדית: Rodolfo Bodipo Díaz; נולד ב-25 באוקטובר 1977, סביליה) הוא כדורגלן עבר מגינאה המשוונית ששיחק בעמדת החלוץ ומאמן כדורגל בהווה המאמן את נבחרת גינאה המשוונית ביחד עם פרנק דומה. אביו של בודיפו הוא יליד גינאה המשוונית ואמו ספרדיה. הוא החל את הקריירה שלו בקבוצת הנוער של איסלה קריסטינה. את קריירת הבוגרים שלו הוא החל ברקראטיבו ולבה, שם שיחק שלוש עונות בליגה השנייה. לאחר מכן הוא שיחק בראסינג סנטנדר ודפורטיבו אלאבס, וסייע לשני המועדונים להעפיל לליגה הבכירה. ב-2003 זומן לראשונה לנבחרת גינאה המשוונית, והשתתף בשני המשחקים מול נבחרת טוגו בסיבוב הראשון של מוקדמות מונדיאל 2006. בעונת 2006/2007 הוא הצטרף ללה קורוניה, ובתחילת דרכו שם לא הרבה לשחק בין השאר בגלל פציעה ברצועה הצולבת. בתחילת עונת 2008/2009 הוא קיבל הזדמנות לשחק, והצליח להבקיע עבור מועדונו שלושה שערים, כולל אחד בניצחון הבית 1 - 0 על נאנסי בשלב הבתים של גביע אופ"א. בעונת 2010/2011 הוא הושאל למועדון אלצ'ה. רודולפו בודיפו, ברשת החברתית אינסטגרם רודולפו בודיפו, באתר Transfermarkt רודולפו בודיפו, באתר Soccerway רודולפו בודיפו, באתר BDFutbol רודולפו בודיפו, באתר WorldFootball.net רודולפו בודיפו, באתר National Football Teams רודולפו בודיפו, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
שי (פירושונים)

האם התכוונתם ל... שי – מילה נרדפת ל"מתנה" ש"י – שירות ידעות, שירות המודיעין של ארגון "ההגנה" שעל בסיסו קמו שירותי הביטחון והמודיעין של מדינת ישראל אישים ששם משפחתם שי: אהרן שי – פרופסור להיסטוריה של סין המודרנית, רקטור אוניברסיטת תל אביב, איש חינוך וסופר יהושע שי – מקים משרד העלייה (1948) ומנכ"ל ראשון של המשרד, שגריר ישראל במדינות מרכז אמריקה נחמן שי – איש תקשורת ישראלי עמיחי שי – ניצב במשטרת ישראל שמואל שי (מדען) – סטטיסטיקאי, פרופסור למדידה חברתית ופסיכולוגית שמואל שי (עיתונאי) – ממייסדי להקת הנח"ל ושדרן ב"קול ישראל" שִי ג'ינפינג (שם המשפחה הוא שִי) – המזכיר הכללי של המפלגה הקומוניסטית ונשיא הרפובליקה העממית של סין אחרים: שי (שיר) – שיר של רחל המשוררת. אצטדיון שיי (Shea) - האצטדיון הביתי של קבוצת הבייסבול ניו יורק מטס בשנים 1964–2008 חוות שי – חוותו של שי דרומי שאי – כפר בהונגריה
ויליאם סטיין

ויליאם הווארד סטיין (באנגלית: William Howard Stein;‏ 25 ביוני 1911 – 2 בפברואר 1980) היה ביוכימאי יהודי-אמריקאי, זוכה פרס נובל לכימיה לשנת 1972 (במשותף עם סטנפורד מור ולצד כריסטיאן אנפינסן), "על תרומתם להבנה של הקשר בין המבנה הכימי לפעילות הקטליטית של מולקולת הריבונוקלאז". סטיין נולד, גדל וחי כל ימיו בניו יורק. הוא היה בנם של זוג יהודים, ביאטריס ססיליה (לבית בורג), פעילה יהודייה אמריקאית למען זכויות הילד ופרד מייקל סטיין, בנקאי יהודי אמריקאי. למד באוניברסיטת הרווארד בה סיים תואר ראשון בכימיה בשנת 1933. הוא החל את לימודיו בהרווארד לתואר שני בכימיה אורגנית אך לאחר השנה הראשונה עבר לאוניברסיטת קולומביה בה התמחה בביוכימיה. לאחר סיום הדוקטורט המשיך במחקר במעבדתו של הכימאי מקס ברגמן באוניברסיטת רוקפלר בניו יורק. הוא החל לשתף פעולה עם סטנפורד מור, ויחד פיתחו השניים שיטות בכרומטוגרפיה כמותית לניתוח חומצות אמינו. ויליאם סטיין, באתר פרס נובל (באנגלית) ויליאם סטיין(הקישור אינו פעיל), אנשי סגולה - יהודים זוכי פרס נובל, באתר בית התפוצות. ויליאם סטיין, באתר אנציקלופדיה בריטניקה (באנגלית) ויליאם סטיין, באתר "Find a Grave" (באנגלית)
דוכס וינדזור

דוכס וינדזור (באנגלית: Duke of Windsor) הוא תואר אצולה שנוצר במיוחד בשנת 1937 עבור אדוארד השמיני לאחר שוויתר על כיסאו כמלך הממלכה המאוחדת וממלכות חבר העמים הבריטי ב-11 בדצמבר 1936 על מנת שיוכל לשאת את ווליס סימפסון, גרושה אמריקאית. לאחר נישואיהם נשאה ווליס סימפסון בתואר "דוכסית וינדזור". לאחר ויתורו של אדוארד על הכיסא נדונה שאלת תוארו. בין היתר הוצע לתת לו את התואר דוכס קיימברידג' או דוכס קונוט. הרעיון להקים את דוכסות וינדזור היה של ראש ממשלת בריטניה, סטנלי בולדווין, או, לפי סברה אחרת של המלך ג'ורג' השישי - שהציע לתת לו את שם משפחת המלוכה. במהלך מועצת העלייה הודיע המלך ג'ורג' השישי כי הוא ייתן את תואר דוכס וינדזור לאחיו. הצהרה זו תועדה ברשומות המלכותיות, אולם הצו המעניק את התואר הוצא מספר חודשים מאוחר יותר. במותו של הדוכס, בשנת 1972, בוטל התואר. לאור נסיבות היווצרות התואר, ספק אם יינתן תואר זה בשנית בעתיד. על פי הנוהג האנגלי, יורש הבן הבכור את שלט האצולה של משפחתו. כלל זה תקף כמובן גם לבני משפחת המלוכה היורשים את שלט האצולה המלכותי. בעת עלייתו לשלטון השתמש אדוארד השמיני בשלט המלכותי, וזה עבר למלך ג'ורג' השישי לאחר המלכתו, וכך נוצר המצב יוצא הדופן בו לבן הבכור אין שלט אצולה משלו. שלט האצולה עשה שימוש בשלט האצולה הקיים בשינוי אחד - הוספת שלוש תגיות כאשר האמצעית מוטענת בכתר אדוארד הקדוש.
מקריוס מאונז'ה

מקריוס המקודש מן האגם הצהוב ואונז'ה, (ברוסית: Преподобный Макарий Унженский Желтоводский Чудотворец;‏ 1349–1444), המכונה גם "עושה הנסים", הוא קדוש נוצרי בכנסייה הרוסית. מיוחסת לו הקמת ארבעה מנזרים באזורי מרכז ומעלה הוולגה ברוסיה. מקריוס מופיע בכתבים הגיוגרפיים רוסיים, חלקם מצויים במנזרים שבהם מתמקד פולחן מקריוס: כתב שנמצא במנזר מקרייב ב-1835 וכתב יד מן המאה ה-17 במנזר ז'לטובודסקי במקרייב. חוקרי ההיסטוריה של הנצרות הרוסית סבורים כי מקריוס נולד ב-1349 בניז'ני נובגורוד, בתקופה שבה זו הייתה נתונה למרותה של אורדת הזהב (בפועל היה שליט מקומי, אך הוא היה כפוף לאורדה). האגדות מספרות כי כתינוק היה מתחיל לבכות בכל פעם ששמע את פעמוני הכנסייה, ונרגע רק כאשר הוריו לקחו אותו לכנסייה איתם. בתור ילד גילה עניין מיוחד בנזירים מתבודדים שחיו במבדדים והוא ביקר גם במנזר העלייה השמיימה פצ'רסקי, שהוקם על ידי נזיר-קדוש שהגיע מלאוורת קייב-פצ'רסק. בגיל 12 הוא ברח מהוריו והצטרף כנזיר למנזר העלייה השמיימה פצ'רסקי. מדיה וקבצים בנושא מקריוס מאונז'ה בוויקישיתוף
אירווינג סטון

אירווינג סטון (באנגלית Irving Stone; ‏14 ביולי 1903 - 26 באוגוסט 1989) הוא סופר אמריקאי שנודע ברומנים הביוגרפים שכתב על אישים מפורסמים. נולד בקליפורניה, דור שלישי למשפחה יהודית. כתיבתו של סטון עשירה ומעמיקה ומצליחה להעביר את רוח התקופה היטב. היא מתאפיינת בפרטים, ברוחב יריעה ולעיתים אף אהדה מוסווית למושא הכתיבה. מבין האישים עליהם כתב: מיכלאנג'לו, זיגמונד פרויד, וינסנט ואן גוך, ג'ק לונדון, ג'ון נובל, צ'ארלס דרווין, קאמי פיסארו ועוד. פסגת יצירתו של סטון היא חיי מיכלאנג'לו (1961), אפוס רחב-יריעה המתאר את תקופתו וחייו של האמן והאדריכל האיטלקי בן תקופת הרנסאנס. לצורך כתיבת הספר שהה סטון מספר שנים באיטליה. על ספרו זה זכה לאות הוקרה מהממשלה האיטלקית על תרומתו למורשת התרבותית של איטליה. הספר הוסרט בכיכובו של צ'ארלטון הסטון. הספן על גבי הסוס, ביוגרפיה של ג'ק לונדון, בתרגום רפאל אליעז, הקיבוץ הארצי, 1943 חיי מיכלאנג'לו, רומן ביוגרפי, תרגם שמואל שניצר, עם עובד, 1972 התאווה לחיים, רומן ביוגרפי על וינסנט ואן גוך בתרגום משה זינגר, זמורה, 1987 לצד הנרדפים, ביוגרפיה של קלרנס דרו, תרגום ע. וא. בן-נחום, הוצאת מ. מזרחי 1962 האהבה היא נצחית, ביוגרפיה של אברהם לינקולן, בתרגום שרה רזי, הוצאת עידית 1957 בת האלמוות, ביוגרפיה של ג'סי בנטון פרימונט בתרגום מנשה הדד (יונתן רטוש), הוצאת מ. ניומן 1957 אירווינג סטון, ברשת החברתית Goodreads ריאיון מוקלט עם אירווינג סטון אירווינג סטון, באתר אנציקלופדיה בריטניקה (באנגלית) אירוינג סטון (1903-1989), דף שער בספרייה הלאומית
פוסט-בופ

הפוסט-בופ (באנגלית: Post-bop) הוא הסגנון המרכזי של הג'אז בשנות ה-50 המאוחרות ושנות ה-60. הזרם צמח מתוך מורשתו של הסקסופוניסט צ'ארלי פארקר, הבי בופ, ומכאן שמו – פוסט-בופ (בעברית, אחרי או מעבר לבופ). בשנות ה-50 התחושה בקרב עולם המוזיקה הייתה שהבי בופ של פארקר המבוסס לרוב על אותו מהלך הרמוני, מאלתורים המבוססים על אותם פראזות ריתמיות וצלילי מתח דומים, מוצה עד תומו. באותו זמן הבי בופ כבר היה בתהליך דעיכה עמוק, כאשר הסגנון השלט בג'אז היה ההארד בופ שאפשר לראותו כהמשך ישיר של הביבופ והוא משתמש באותם עקרונות הרמוניים ומלודיים בדרך כלל, בשילוב השפעות מגוספל ובלוז. מוזיקאים רבים, בהם מיילס דייוויס, ויין שורטר, ביל אוונס ועוד, ביקשו לנסות שילובים הרמוניים מורכבים יותר, והחלו מתייחסים לאלתור ממקום אחר לגמרי – במקום לשים דגש על צלילים מסוימים לדרגות מסוימות בסולם, החלו חושבים בצורה קווית יותר, מלודית, והעיזו לברוח מהצלילים "המתבקשים" שתבע הבי בופ. עידן הפוסט בופ התברך גם במגוון עצום של מוזיקאים צעירים מוכשרים באופן יוצא דופן, בהם רון קרטר, קית' ג'ארט, הרבי הנקוק, ויין שורטר, צ'יק קוריאה, וכן מוזיקאים אירופאים – פלה דניאלסון, מישל פטרוצ'יאני ועוד. הזרם החדש והמהפכני היווה פתיחת דלת ל"פורענות" מוזיקלית שלא הייתה מתאפשרת בלעדיו. ניסיונות מוזיקליים שהתפתחו לסגנונות של ממש – פרי ג'אז, פיוז'ן, פרוגרסיב ביג בנד, ג'אז אוונגארד ועוד. ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
פאבלו פרנסיסקו

פאבלו פרנסיסקו (באנגלית: Pablo Francisco, נולד ב- 5 בינואר 1974), הוא סטנדאפיסט אמריקאי ממוצא צ'יליאני. התפרסם בארצות הברית הודות לחיקוי "איש הקדימונים", כלומר חיקוי קולו של האדם שמציג את הקדימונים בקולנוע. קטעי הסטנדאפ שלו ייחודיים הודות ליכולותיו הקוליות - פרנסיסקו מבצע אפקטי קול מגוונים של יריות, מנגינות שונות וחיקויים של אישים מפורסמים. רוב קטעי הסטנד-אפ של פרנסיסקו הם פארודיות על שחקני קולנוע, סרטי קולנוע מוכרים וסגנונות מוזיקליים. הוא גם דן במערכות יחסים ומרבה להתבדח על האוכלוסייה ההיספאנית בארצות הברית. פרנסיסקו החל להופיע בסוף שנות ה-90 בתוכנית MADtv, ומאז הופיע בתוכניות טלוויזיה רבות נוספות, ביניהן טונייט שואו של ג'יי לנו. בנוסף, הוא מעלה מופע משלו ברחבי דרום קליפורניה. אתר האינטרנט הרשמי של פאבלו פרנסיסקו פאבלו פרנסיסקו, ברשת החברתית פייסבוק פאבלו פרנסיסקו, ברשת החברתית אקס (טוויטר) פאבלו פרנסיסקו, במסד הנתונים הקולנועיים IMDb (באנגלית)
ש"ג (פירושונים)

האם התכוונתם ל... ש"ג – הכינוי הצה"לי לחייל המוצב לשמור על הכניסה למחנה תסמונת הש"ג – סלנג המתאר העברת אחריות למחדל לגורם הזוטר ביותר, ושנכנס לשימוש בעקבות ליל הגלשונים ש"ג - התואר שניתן לצמד מאמני הכדורגל הישראלים יצחק שניאור ויעקב גרונדמן ה'ש"ג – שנה עברית (1542–1543)
גשר עזריאלי

גשר עזריאלי (נקרא גם גשר הקריה) הוא גשר מעוצב להולכי רגל מעל דרך בגין בתל אביב. הגשר מוליך מפתח מתחם הקריה ומגדל המטכ"ל שבמערב דרך בגין אל מזרח דרך בגין וכן היישר אל תוך קניון עזריאלי ודרכו לתחנת הרכבת השלום. ככזה, הוא משמש חיילים רבים ועובדי משרד הביטחון. זהו גשר תלוי קשת. הוא מבוסס על קשתות גדולות העשויות מצינורות פלדה עבים, ומהקשתות יורדים כבלים של פלדה, הנושאים את משטח ההליכה. מבנה הגשר מנצל את התנגדות הקשת ללחצים אנכיים (כוחות המתיחה של הכבלים מומרים ללחצים על דפנות הגשר). את הגשר תכנן האדריכל אברהם יסקי. אורכו כ-120 מטרים, רוחבו כ-10 מטרים, גובהו כ-8 מטרים מעל דרך מנחם בגין ומשקלו 300 טונות. הוא כולל דרגנועים בצדו המערבי, מדרגות ומעליות בשני הצדדים ובצד המזרחי חיבור ישיר לקומה השנייה של הקניון. הגשר הוקם בשנת 2002 כחלק מפרויקט חיבור מרכז עזריאלי לרכבת ולמתחם הקריה, כאשר עד הקמת מרכז עזריאלי ומחלף קפלן התקיים מעבר תת-קרקעי להולכי רגל בסמוך למיקום הגשר. הגשר נחנך ב-9 באפריל 2003. הגשר במבט עילי ממזרח גשר הירקון מדיה וקבצים בנושא גשר עזריאלי בוויקישיתוף נפתח גשר הולכי הרגל מהקריה לעזריאלי, באתר הארץ, 10 באפריל 2003
סבוראי

האם התכוונתם ל... סבוראים – כינוים של חכמי ישיבות בבל מסוף תקופת האמוראים ועד לתקופת הגאונים טל סבוראי – פרופסור לגאוגרפיה ופיתוח סביבתי משה סבוראי (סברנסקי) - ממפקדי הלח"י משה סבוראי (גולדזייגר) – מנהל הכספים של ההגנה, מנהל כספים בקפא"י, לימד הנהלת חשבונות והוציא ספרים בהנהלת חשבונות רחל סבוראי – לוחמת פלמ"ח, שותפתו של מאיר הר-ציון למסע לפטרה, חוקרת מקרא שמואל סבוראי (גולדזייגר) – בוגר מחזור ג' של הגימנסיה הרצליה, חבר בגדוד העבודה, מייסד מוזיאון בית שטורמן סבוריאה
אלאנג

אלאנג (בגוג'ראטית: અલંગ) היא עיר תעשייתית במדינת גוג'ראט בהודו. בהתאם למפקד אוכלוסין שנערך בה בשנת 2001 באלאנג היו 18,464 תושבים. 82% מאוכלוסייתה היו גברים ורק 18% נשים. שיעור האוריינות הוא 62%, גבוה מן הממוצע הלאומי בהודו בשיעור 59.5%. אלאנג מובילה בעולם בתחום פירוק אוניות ומיחזור מתכת. בשטח המספנות באלאנג ממחזרים כמחצית מכלל האוניות המוצאות משירות פעיל סביב העולם. המספנות נמצאות במפרץ חמבאט. מכליות ענק, אוניות גלנוע ואוניות מכולות מועלות על החוף בעת הגאות ועם בוא השפל, מאות פועלים מפרקים את האונייה, תוך העברת כל חלק מתאים למיחזור. עשרות אלפי פועלים עובדים באלאנג בפירוק אוניות ומיליוני טונות של פלדה ממוחזרות מן האוניות. מספנות אלאנג הן מוקד למחלוקת בנושא תנאי העבודה הקשים לפועלים בהן, תנאי מגורים קשים והשפעת עבודות הפירוק על הסביבה. אחת הבעיות הבולטות היא תנאי הבטיחות הירודים לפועלים, כתוצאה מהם נפגעים פועלים רבים בתאונות עבודה ופגיעותיהם מוחמרות כיוון שבית החולים הקרוב נמצא במרחק 50 קילומטרים מן המספנות, בעיר בהבנגר. באלאנג קיימות רק מספר מרפאות קטנות של הצלב האדום, היכולות להציע עזרה רפואית בסיסית בלבד. פועלים רבים העובדים במספנות סובלים מאזבסטוזיס כתוצאה מנשימת סיבי אזבסט במהלך חיתוך האוניות. מדיה וקבצים בנושא אלאנג בוויקישיתוף מידע על אלאנג באתר רשות הספנות של גוג'ראט. על נזקי האסבסט בפירוק אוניות באלאנג באתר BBC. סרטון על שוק המיחזור באלאנג, באתר Youtube סרט באורך מלא על מיחזור אוניות באלאנג, באתר Youtube Census of India 2001